|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 24/09/2022, Α.Π: 71

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**ΟΛΟΙ ΚΑΙ ΟΛΕΣ**

**ΔΕΥΤΕΡΑ 26 ΣΕΠΤΕΜΒΡΙΟΥ, ΣΤΙΣ 12.30**

**ΣΤΑ ΔΙΚΑΣΤΗΡΙΑ ΕΥΕΛΠΙΔΩΝ**

**Κάτω τα χέρια από την απεργία και τους συλλογικούς αγώνες!**

*Συνάδελφοι, συναδέλφισσες,*

Ο ολοκληρωτισμός του ΥΠΑΙΘ δεν έχει προηγούμενο! Η Κεραμέως παρέδωσε στις 22/9 εξώδικο, προκειμένου να κηρυχτεί παράνομη και καταχρηστική η απεργία-αποχή της ΔΟΕ, στις 11.30 το πρωί και ορίστηκε κατευθείαν δικάσιμος στις 13.00 το μεσημέρι! Η «δικαιοσύνη» κινείται ταχύτατα όταν πρόκειται για επιταγές της κυβέρνησης και τα συμφέροντα της εργοδοσίας. Τελικά η εκδίκαση της υπόθεσης αναβλήθηκε, ύστερα από αίτημα της Ομοσπονδίας, για τη Δευτέρα 26 Σεπτεμβρίου.

Η προσφυγή αυτή στα δικαστήρια δείχνει τον φόβο και τον πανικό τους! Η Κεραμέως δεν κατάφερε να βρει τους πρόθυμους που αναζητούσε στα σχολεία. Αρνείται να αποδεχτεί την ήττα της! Την ίδια στιγμή, η αξιοποίηση του αντεργατικού νόμου Χατζηδάκη είναι καθημερινή και πάγια τακτική της κυβέρνησης, καθώς όποιος κλάδος κινείται ή σηκώνει κεφάλι, επιδιώκουν να κατασταλεί.

**Καταγγέλλουμε τον αυταρχισμό της κυβέρνησης και του Υπουργείου Παιδείας, που για μία ακόμα φορά σέρνει τους εκπαιδευτικούς και τους αγώνες τους στα δικαστήρια.**

**Συνεχίζουμε να υπογράφουμε μαζικά τη δήλωση συμμετοχής στην απεργία-αποχή της Ομοσπονδίας, η οποία ισχύει κανονικά.**

**Καλούμε σε μαζική, καθολική συμμετοχή στη συγκέντρωση στα δικαστήρια Ευελπίδων στις 12.30, τη Δευτέρα 26 Σεπτεμβρίου. Η ΔΟΕ έχει κηρύξει διευκολυντική στάση εργασίας από τις 11:30 μέχρι 13:15 για το πρωινό και από 13:15 έως τις 17:30 για το ολοήμερο.**

**Τώρα είναι η ώρα που πρέπει και πάλι να βγούμε στον δρόμο, ενάντια στην κυβερνητική επίθεση στα στοιχειώδη κοινωνικά, πολιτικά και συνδικαλιστικά μας δικαιώματα!**

**Οι αγώνες δεν ποινικοποιούνται**

**Νικούν!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |